তবে দীর্ঘ আন্দোলনের পর ২৪ নভেম্বর বানিজ্য মন্ত্রনালয় কর্তৃক শ্রীমঙ্গলে দেশের ২য় চা নিলাম কেন্দ্র স্থাপনের অনুমোদন পায় টি প্লান্টার্স এন্ড ট্রেডার্স এসোসিয়েশন। ওই দিন মৌলভীবাজার জেলা প্রশাসন ও টি প্লান্টার্স এন্ড ট্রেডার্স এসোসিয়েশন এর উদ্যোগে চা এর অকশন হাউজের সাথে সংশ্লিষ্টদের নিয়ে অনুষ্ঠিত হয় এক মত বিনিময় সভা। সভায় প্রধান অতিথি হিসেবে যোগদেন বানিজ্য মন্ত্রনালয়ের অতিরিক্ত সচিব মোঃ আব্দুর রউফ, এমবিএ (ইউএসএ) ও বিশেষ অতিথি ছিলেন-বাণিজ্য মন্ত্রণালয়ের যুগ্ম সচিব মো.ওবায়দুল আযম, সাবেক এমপি ও মুক্তিযোদ্ধা মৌলভীবাজার জেলা পরিষদের চেয়ারম্যান মোঃ আজিজুর রহমান, কেন্দ্রীয় আওয়ামীলীগের কার্যনির্বাহী সদস্য ও কমলগঞ্জ উপজেলার চেয়ারম্যান অধ্যাপক রফিকুর রহমান, শ্রীমঙ্গল উপজেলা চেয়ারম্যান রণধীর কুমার দেব, জেলা আওয়ামী লীগের সভাপতি নেছার আহমদ,সাধারণ সম্পাদক মোঃ মিছবাউর রহমান, মৌলভীবাজার পৌরসভার মেয়র ফজলুর রহমান,কুলাউড়া উপজেলা চেয়ারম্যান কামরুল ইসলাম, প্রমুখ।